Vitázzunk!

1. Olvassuk el a mesét!
2. Foglaljuk össze pár mondatban!

(Edit nem mer átmenni a nagymamájához, mert veszélyes a világ. Inkább a számítógépen át beszélget vele.)

1. Fogalmazzunk meg a mesével kapcsolatban állításokat és írjuk a táblára.   
     
   Pl. Ha csak számítógépen beszélgetsz, nem kerülhetsz bajba.   
     
   Vagy:   
   Számítógépen is ugyanúgy lehet beszélgetni, mint élőben.  
     
   Vagy:  
     
   Az idősebbek is meg tudják tanulni a számítógép kezelését, és így sokkal egyszerűbb kapcsolatot tartani.
2. Válasszunk ki egy állítást! Állítsuk a gyerekeket véleményvonalba: egy képzeletbeli vonal jobb szélére álljon, aki teljes mértékben egyetért az állítással, bal szélére, aki teljes mértékben nem ért egyet. Aki csak részben ért egyet, az álljon a vonalnak arra a pontjára, ami arányosan kifejezi az egyetértése mértékét. Beszéljük meg, ki miért állt a választott helyre.
3. A gyerekek párokba rendeződnek. Kiválasztanak egy másik állítást, és eldöntik, hogy ki érvel mellette és ki ellene. 5 perce van mindkét félnek. Le kell jegyezniük az érveiket.
4. Közösen megbeszéljük, milyen érveket lehet hozni az adott állítás mellett és ellen.